
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00067/2014-04
13.06.2014. године

Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 13.06.2014. године, донела је

О Д Л У К У
о акредитацији студијског програма
Утврђује се да УНИВЕРЗИТЕТ У НОВОМ САДУ-УЧИТЕЉСКИ ФАКУЛТЕТ НА МАЂАРСКОМ НАСТАВНОМ ЈЕЗИКУ У СУБОТИЦИ са седиштем у ШТРОСМАЈЕРОВА 11, СУБОТИЦА, ПИБ: 101636534, Матични број: 08067066,  испуњава прописане стандарде за акредитацију студијског програма МАС1 - МАСТЕР ВАСПИТАЧ у оквиру поља друштвено-хуманистичких наука и то за 15 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У НОВОМ САДУ-УЧИТЕЉСКИ ФАКУЛТЕТ НА МАЂАРСКОМ НАСТАВНОМ ЈЕЗИКУ У СУБОТИЦИ са седиштем у ШТРОСМАЈЕРОВА 11, СУБОТИЦА, је дана 15.1.2014. године поднела захтев за акредитацију студијског програма МАС1 - МАСТЕР ВАСПИТАЧ у оквиру поља друштвено-хуманистичких наука под бројем 612-00-00067/2014-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У НОВОМ САДУ-УЧИТЕЉСКИ ФАКУЛТЕТ НА МАЂАРСКОМ НАСТАВНОМ ЈЕЗИКУ У СУБОТИЦИ и предлог одлуке, достављени су Комисији за акредитацију и проверу квалитета.
   Подаци о студијском програму МАС1 - Мастер васпитач, Друштвено хуманистичко поље, област Педагошких наука.

1. Број наставника на студијском програму према електронском формулару, односно  табели 9.1. је 14.

   Број наставника са пуним радним временом = 12  

   Број сарадника на студијском програму =  6
   Број сарадника са пуним радним временом =  5
2. Трајање програма 1 година (2 семестра).

3. Број ЕСП бодова 60.

4. Број студената = 20 (15+5)
5. Укупно часова недељно (према табели 9.1.)  коју држе наставници= 10.50 

6. Укупно часова наставе недељно коју држе сарадници  (према табели 9.4.) = 10,50
7. Простор за извођење наставе = 1650 м2
8. Наведено је 130  основних  библиотечких јединица за програм, укупно 30469 јединица.

9. Просечно оптерећење наставника на овом програму: 1,13 %

10. Просечно оптерећење сарадника на овом програму: 0,60 %
     Студијски програм припада пољу друштвено-хуманистичких наука (област Педагошке науке), што је у складу са листом области коју је утврдио Национални савет. Назив дипломе Мастер васпитач  је такође у складу са листом звања како је то утврдио Национални савет. Дужина студија од 1 године (2 семестра) у складу је са законом. Програм је прихваћен од стране Наставно-научног већа Учитељског факултета у Ужицу 18.12..2013.године, а одлуком Сената Универзитета у Новом Саду 10.01. 2014 бр. 04-29/19.  Језик на коме се изводи овај наставни програм је мађарски.
Студијски програм Мастер васпитач у погледу квалитета и захтева испуњава све услове прописане стандардима КАПКА. 
За стандард 6 који се тиче Уписа студената постоји једна суштинска напомена  којој Установа мора да посвети дужну пажњу: 
    На програм се уписује довољан број студента, а услов за упис на студијски програм мастер академских су завршене Основне академске студије за образовање васпитача или другог сродног факултета, чије студије су организоване по четворогодишњем плану и програму, што значи да студент који се жели уписати мора имати остварених 240 ЕСПБ. Посебан услов за упис је знање мађарског језика, што је неопходно за праћење наставе и полагање испита. Провера знања мађарског језика организује се у складу с општим актом Факултета.Кандидат полаже пријемни испит из мађарског језика и књижевности и општих знања и информисаности. Редослед кандидата за упис утврђује се на основу успеха постигнутог на основним академским студијама и резултата постигнутих на пријемном испиту . Овде би можда требало још једном размотрити исправност става да се на мастер студије васпитача могу уписати студенти другог сродног факултета, чије студије су организоване по четворогодишњем плану и програму, што значи да студент који се жели уписати мора имати остварених 240 ЕСПБ. Ово је могуће ако се овде мисли на студије васпитачког смера, које су једино блиске овом програму. То значи да приоритет имају студенти исте Установе који су завршили ОАС васпитач на мађарском језику, или студенти сродног профила, односно искључиво они који задовољавају оба наведена услова (240 ЕСП бодова на ОАС програму и знање мађарског језика).
Kомисија за акредитацију и проверу квалитета, утврдила је да високошколска установа УНИВЕРЗИТЕТ У НОВОМ САДУ-УЧИТЕЉСКИ ФАКУЛТЕТ НА МАЂАРСКОМ НАСТАВНОМ ЈЕЗИКУ У СУБОТИЦИ  за студијски програм МАС1 - МАСТЕР ВАСПИТАЧ  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.
	Достављено:

- високошколској установи

- архиви КАПК
	ПРЕДСЕДНИК

У В Е Р Е Њ Е
О АКРЕДИТАЦИЈИ студијског програма
УНИВЕРЗИТЕТ У НОВОМ САДУ-УЧИТЕЉСКИ ФАКУЛТЕТ НА МАЂАРСКОМ НАСТАВНОМ ЈЕЗИКУ У СУБОТИЦИ са седиштем у ШТРОСМАЈЕРОВА 11, СУБОТИЦА, ПИБ: 101636534, Матични број: 08067066, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма  МАС1 - МАСТЕР ВАСПИТАЧ у оквиру поља друштвено-хуманистичких наука и то за 15 студената у седишту. 

Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

